ಹಬ್ಬದ ಪ್ರಯುಕ್ತ ಜಿಮೊಪೈ ಎಲೆಕ್ಟ್ರಿಕ್ ಸ್ಕೂಟರ್ ಮೇಲೆ ಭರ್ಜರಿ ಆಫರ್! ಹಬ್ಬದ ಸಂಭ್ರಮದಲ್ಲಿರುವ ಗ್ರಾಹಕರಿಗಾಗಿ ಎಲೆಕ್ಟ್ರಿಕ್ ವಾಹನಗಳನ್ನು ಉತ್ಪಾದಿಸುವ ಸಂಸ್ಥೆಗಳು ಭರ್ಜರಿ ಆಫರ್ ಹೊರಡಿಸಿದೆ. ನೋಯ್ದಾ ಮೂಲದ ಜಿಮೊಪೈ ಕಂಪನಿ ಕೂಡ ಇವಿ ಸ್ಕೂಟರ್ಗಳ ಖರೀದಿ ಮೇಲೆ ಆಕರ್ಷಕ ಆಫರ್ ನೀಡಿದೆ. ಹಬ್ಬದ ಸಮಯದಲ್ಲಿ ಬಹುತೇಕ ಕಂಪನಿಗಳು ತನ್ನ ಉತ್ಪನ್ನಗಳ ಮೇಲೆ ಆಫರ್ ನೀಡುತ್ತಿರುತ್ತದೆ. ಅದರಂತೆ ಎಲೆಕ್ಟ್ರಿಕ್ ಸ್ಕೂಟರ್ ಉತ್ಪಾದಿಸುವ ಜಿಮೋಪೈ ಕೂಡ 2 ಸಾವಿರದಿಂದ 5,500 ವರೆಗೆ ಆಫರ್ ಹೊರಡಿಸಿದೆ. ಗ್ರಾಹಕರ ಬೇಡಿಕೆಯಂತೆ ಮಿಸೊ, ಅಸ್ಟ್ರಿಡ್, ಲೈಟ್ ಮತ್ತು ರೈಡರ್ ಇವಿ ಸ್ಕೂಟರ್ ಬೆಲೆಯನ್ನು ಕಡಿತಗೊಳಿಸಿ ಮಾರಾಟ ಮಾಡುತ್ತಿದೆ. ಅಸ್ಟ್ರಿಡ್ ಆವೃತ್ತಿಯ ಮೇಲೆ ರಿಯಾಯಿತಿ ನೀಡುವುದರ ಜೊತೆಗೆ ಹೆಚ್ಚುವರಿ ಆಕ್ಸೆಸರಿಸ್ಗಳನ್ನು ನೀಡುತ್ತಿದೆ. ಈ ಆಫರ್ ಮುಂದಿನ ನವೆಂಬರ್ 20ರ ತನಕ ನಡೆಯಲಿದೆ. ಅಷ್ಟು ಮಾತ್ರವಲ್ಲದೆ, 1 ಸಾವಿರ ಡಿಸ್ಕೌಂಟ್ ವೋಚರ್ ಕೂಡ ನೀಡುತ್ತಿದೆ. ಇನ್ನು ಕ್ರೆಡರ್ ಕಂಪನಿಯ ಜೊತೆಗೆ ಕೈ ಜೋಡಿಸಿಕೊಂಡಿರುವ ಜಿಮೋಪೈ ಗ್ರಾಹಕರಿಗೆ ಪೆಟ್ರೋಲ್ ವಾಹನವನ್ನು ಎಕ್ಸ್ಚೇಂಜ್ ಮಾಡಿ ಇವಿ ಸ್ಕೂಟರ್ ಅನ್ನು ಖರೀದಿಸುವ ಅವಕಾಶ ಮಾಡಿಕೊಟ್ಟಿದೆ. ಜೊತೆಗೆ ಡಿಸ್ಕೌಂಟ್ ವೋಚರ್ ನೀಡುತ್ತಿದೆ.ಸದ್ಯ ಜಿಮೊಪೈ ಸಂಸ್ಥೆಯ ಮಿಸೊ ಮಿನಿ ಎಲೆಕ್ಟ್ರಿಕ್ ಸ್ಕೂಟರ್ ಭಾರೀ ಜನಪ್ರಿಯತೆಗಳಿಸುತ್ತಿದೆ. ಒಂದು ಬಾರಿ ಚಾರ್ಜ್ ಮಾಡಿದರೆ 75 ಕಿ.ಮೀ ಚಲಿಸುವ ಸಾಮರ್ಥ್ಯ ಹೊಂದಿದೆ. ಗ್ರಾಹಕರಿಗಾಗಿ 44 ಸಾವಿರ ರೂ.ಗೆ ಖರೀದಿಗೆ ಸಿಗುತ್ತಿದೆ.